## Vivenda concedix més de 62.000 euros en ajudes per a la realització de l’Informe d’avaluació d’edificis de vivendes

*** Estes ajudes corresponen a la convocatòria de 2024, que té un import global de 490.000 euros
* Esta resolució se suma a una anterior, que es va concedir a 19 sol·licituds per un import de 17.317 euros**

La Vicepresidència Primera i Conselleria de Servicis Socials, Igualtat i Vivenda ha publicat en el [Diari Oficial de la Generalitat Valenciana](https://dogv.gva.es/va/resultat-dogv?signatura=2025/3593) (DOGV) la segona resolució d’ajudes per a la realització de l’Informe d’avaluació d’edificis de vivendes (IEEV.CV), amb una dotació total de 62.133,6 euros.

Amb esta nova resolució, la quantitat total concedida fins al moment ascendix a 79.450,78 euros, dins d’una convocatòria que compta amb un pressupost global de 490.000 euros.

Concretament, en esta segona concessió, gestionada per la Direcció General de Vivenda, s’han adjudicat ajudes a 74 sol·licituds. En este procés, s’han rebut un total de 125 sol·licituds, de les quals 54 estan pendents d’esmena.

Les ajudes han sigut atorgades a edificis de diverses localitats de la Comunitat Valenciana: 49 corresponen a la província de València, 7 a la província de Castelló i 18 a la d’Alacant.

Esta resolució se suma a una primera concessió publicada anteriorment, en la qual es van destinar 17.317 euros a 19 sol·licituds de la Comunitat Valenciana (14 a València, 3 a Castelló i 2 a Alacant).

**Informe d’avaluació d’edificis**

L’Informe d’avaluació d’edificis de vivendes (IEEV.CV) és obligatori per a edificis residencials de més de 50 anys i per a aquells que vullguen acollir-se a subvencions per a millores en conservació, accessibilitat o eficiència energètica. Este informe ha de ser elaborat per professionals titulats en arquitectura o arquitectura tècnica i té una validesa de 10 anys.

La Generalitat continuarà amb la resolució progressiva de sol·licituds a mesura que es completen els expedients pendents fins que s’esgote el pressupost destinat a estes ajudes.

Fecha: 03/03/2025